Ти́мус (лат. thymus, русса ви́лочковая железа, зо́бная железа) — түш һөйәге арты биҙе, кешенең һәм хайуандарҙың күп төрҙәренең лимфопителиаль ағзаһы. Уларҙың иммун системаһы өсөн яуаплы Т-күҙәнәктәренең өлгөрөүе, дифференциацияланыуы, клонлашыуы һайлап алыныуы үтә, һөҙөмтәлә күҙәнәктәр ҡан ағымына, туҡымаларға инә һәм билдәле бер сит антигендарға ҡаршы иммун реакцияһы барлыҡҡа килтерә, әммә үҙ организмына ҡаршы түгел.